钦定古今图书集成/明伦汇编/氏族典/第074卷 > 朱伸
## 钦定古今图书集成/明伦汇编/氏族典/第074卷 > 朱伸

按《名山藏分藩记》：“庆端王子镇原王伸。”《哱拜》之乱，
王欲发兵袭贼，弗克，贼杀王之较尉数十人。

===朱谋㙔===按《明外史诸王传》：“镇国中尉谋㙔，字郁仪。曾祖宸浫，
石城镇国将军，却宸濠馈遗，以刚正著。祖拱概，辅国
将军，尝作《家训》以诲宗人。父多”奉国将军，端谨好
经术，亲课谋㙔经史。谋㙔束修自好，贯串群籍，通晓
朝家典故。万历二十二年，廷议增设石城、宜春管理，
命谋㙔以中尉理石城王府事，得劾治不法者。典藩
政三十年，宗人咸就约束。暇则墐户著书凡百十有
二种。病革，犹与诸子说《易》。子八人，皆贤而好学，人以
元凯目之。